rejauldu/bengali-wikipedia huggingface dataset:
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ফেব্রুয়ারি, ১৯৮২ সালে শ্রীলঙ্কা গমন করে। এ সফরে দুইটি একদিনের আন্তর্জাতিক ও একটি টেস্ট খেলা অন্তর্ভুক্ত ছিল। ঐ বছরের পূর্বে শ্রীলঙ্কা দল টেস্ট খেলার মর্যাদা পায়। এটিই তাদের প্রথম টেস্ট খেলায় অংশগ্রহণ ছিল। এ উপলক্ষ্যে শ্রীলঙ্কায় ব্যাপক উৎসাহ উদ্দীপনার সৃষ্টি হয়। স্মারকসূচক স্ট্যাম্প ও মুদ্রা প্রকাশ করা হয়।  ইংল্যান্ড প্রথম ওডিআইয়ে জয়লাভ করে ও দ্বিতীয় খেলায় স্বাগতিক দল জয় পেলে শ্রীলঙ্কাবাসী আনন্দের জোয়ারে মেতে উঠে। এছাড়াও শ্রীলঙ্কা দল একমাত্র টেস্টে বেশ ভালো খেলে। কিন্তু, চূড়ান্ত দিনে ব্যাটিং মেরুদণ্ড ভেঙে পড়লে সফরকারী ইংরেজ দল ৭ উইকেট জয় তুলে নেয়।   প্রেক্ষাপট  ১৯৮১ সালে শ্রীলঙ্কা দল আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের মর্যাদাপ্রাপ্ত হয়। এরফলে দলটি অষ্টম টেস্ট দলে পরিণত হয়।  ফেব্রুয়ারি, ১৯৮২ সালে অনুষ্ঠিত ঐ টেস্টটি উদ্বোধনী টেস্টরূপে পরিগণিত হয়। ফলশ্রুতিতে, এ সফরকে ঘিরে শ্রীলঙ্কায় বেশ প্রাণচাঞ্চল্যের সৃষ্টি হয়। স্মারকসূচক স্ট্যাম্প ও মুদ্রা প্রকাশ করা হয়। উৎসবের আয়োজন করা হয়। এমনকি খেলার দিন দোকানপাট ও ব্যবসা-প্রতিষ্ঠান বন্ধ রাখার পরিকল্পনা নেয়া হয়েছিল। বেশ কয়েকটি মাঠকে সুসজ্জিত করাসহ আধুনিকায়ন করা হয়। দ্বিতীয় একদিনের খেলায় শ্রীলঙ্কা জয় পেলে দর্শকেরা পিচে এলাকায় ঢুকে পড়ে ও স্ট্যান্ডে আতশবাজি পুড়ায়। সারারাত উৎসব মুখরিত পরিবেশ বিরাজ থাকে। তবে, প্রত্যাশার তুলনায় টেস্টে দর্শক সমাগম তুলনামূলকভাবে কম হয়েছিল। খেলার শুরুতে প্রায় ১০০০০ দর্শকের সমাগম হয়। এরজন্যে মূলতঃ উচ্চমূল্যের টিকিট বিক্রয় ও টেলিভিশনে সম্প্রচারজনিত কারণে হয়েছিল। এ উপলক্ষ্যে রাষ্ট্রপতি জে. আর. জয়েবর্ধনে ও সরকারের কয়েকজন মন্ত্রী উপস্থিত ছিলেন।  ভারত সফর শেষে এ দ্বীপপুঞ্জে পদার্পণ করে ইংরেজ দল। ৯ ফেব্রুয়ারি, ১৯৮২ তারিখে শ্রীলঙ্কা বোর্ড সভাপতি একাদশের বিপক্ষে তিনদিনের খেলায় অংশ নেয়। ক্যান্ডির অ্যাসগিরিয়া স্টেডিয়ামে খেলাটি অনুষ্ঠিত হয় ও ড্রয়ে পরিণত হয়েছিল। পরবর্তীকালে, ২০০৬ সালে প্রথম টেস্টে অংশগ্রহণের ২৫তম বর্ষপূর্তি উপলক্ষ্যে শ্রীলঙ্কায় উৎসবের আয়োজন করা হয়।   ওডিআই সিরিজ   প্রথম ওডিআই    দ্বিতীয় ওডিআই    টেস্ট সিরিজ   একমাত্র টেস্ট    তথ্যসূত্র    বহিঃসংযোগ   ইএসপিএনক্রিকইনফোয় সিরিজের প্রধান পাতা  বিষয়শ্রেণী:১৯৮২-এ ইংরেজ ক্রিকেট বিষয়শ্রেণী:১৯৮২-এ শ্রীলঙ্কান ক্রিকেট বিষয়শ্রেণী:ইংল্যান্ড ক্রিকেট দলের শ্রীলঙ্কা সফর বিষয়শ্রেণী:১৯৮০-৮১ থেকে ১৯৮৫ আন্তর্জাতিক ক্রিকেট প্রতিযোগিতা বিষয়শ্রেণী:১৯৭২-৭৩ থেকে ১৯৯৯-২০০০ শ্রীলঙ্কান ক্রিকেট মৌসুম
ইসলামি বিশ্বকোষ হলো ইসলামিক ফাউন্ডেশন বাংলাদেশ থেকে প্রকাশিত বিশ্বকোষের গ্রন্থ। এটিতে ইসলাম সম্পর্কিত বিভিন্নমুখী জ্ঞানের ভান্ডার রয়েছে। ইসলামের ব্যাপক বিষয় ইসলামি বিশ্বকোষের অন্তর্ভুক্ত। এটি ২৫ খণ্ডের একটি সংক্ষিপ্ত অর্থবহ সংস্করণ। এই বিশ্বকোষ প্রকল্পের শীর্ষস্থানীয় প্রতিষ্ঠাতা ছিলেন বাংলাদেশি শিক্ষাবিদ এবং পণ্ডিত আবদুল হক ফরিদী।   ইতিহাস  বাংলাদেশে প্রথম ইসলামী বিশ্বকোষের প্রণয়নের উদ্যোগ গ্রহণ করেন বাংলা একাডেমী। ডাঃ মুহাম্মদ শহীদুল্লাহ কিছু সময়ের জন্য এই প্রকল্পের সম্পাদক হিসাবে দায়িত্ব পালন করেছিলেন। ১৯৫৮ সালে বাংলা একাডেমী লাইডেন হতে প্রকাশিত শর্টার এনসাইক্লোপিডিয়া অফ ইসলাম শীর্ষক ইসলামি বিশ্বকোষের অনুবাদের সিদ্ধান্ত গ্রহণ করে। পরবর্তীতে তা বিভিন্ন কারণে ইসলামিক ফাউন্ডেশন বাংলাদেশ এর কাছে তুলে দেয়। যেটি আরো সম্পাদনা করে প্রকাশ করা হয়।ইসলামি বিশ্বকোষ, প্রথম সংস্করণের ভূমিকা, পৃষ্ঠা-১১  আবদুল হক ফরিদী বিশ্বকোষের সম্পাদকীয় বোর্ডের সভাপতি থাকাকালীন, তাঁর জীবদ্দশায় ১৮টি খণ্ডের কাজ সম্পন্ন হয়েছিল।  একাত্তরে বাংলাদেশ স্বাধীন হওয়ার পর, প্রকাশিত তিনটি বিশেষায়িত বিশ্বকোষের একটি ছিল এটি। আ ফ ম খালিদ হোসেন বিশ্বকোষের দ্বিতীয় সংস্করণের ৩ থেকে ৯ খণ্ড পর্যন্ত সম্পাদনা করেছেন।   আরও দেখুন   ইসলাম-সম্পর্কিত বিশ্বকোষের তালিকা  তথ্যসূত্র   বিষয়শ্রেণী:বাংলা ভাষার বিশ্বকোষ বিষয়শ্রেণী:ইসলাম শিক্ষা বিষয়শ্রেণী:বাংলাদেশী বিশ্বকোষ বিষয়শ্রেণী:২০শ শতাব্দীর বিশ্বকোষ বিষয়শ্রেণী:ইসলামি বিশ্বকোষ বিষয়শ্রেণী:বাংলা ভাষা বিষয়শ্রেণী:ইসলামিক ফাউন্ডেশন বাংলাদেশ
থাম্ব|Birth certificate  জন্মের পর সরকারি খাতায় প্রথম নাম লেখানোই জন্ম নিবন্ধন। একটি শিশুর জন্ম নিজ দেশকে, বিশ্বকে আইনগতভাবে জানান দেয়ার একমাত্র পথ জন্মের পর জন্মনিবন্ধন করা। নবজাতকের একটি নাম ও একটি জাতীয়তা নিশ্চিত করতে এটি হচ্ছে প্রথম আইনগত  ধাপ। জন্ম নিবন্ধন প্রতিটি শিশুসহ বয়স্কদেরও একটি অধিকার। এটি নাগরিক অধিকারের পর্যায়ে পড়ে। পৃথিবীতে একটি শিশু জন্মানোর পর রাষ্ট্র থেকে প্রথম যে স্বীকৃতি সে পায় সেটি হলো জন্ম নিবন্ধন। দেশের অন্যান্য নাগরিকের সাথে সে সমান অধিকারে এক কাতারে সামিল হয় এই জন্ম নিবন্ধনের মাধ্যমে। প্রথম জন্ম নিবন্ধনের অধিকার জাতিসংঘের শিশু সনদে ()  স্পষ্ট উল্লেখ আছে। জন্ম নিবন্ধনের মধ্যদিয়ে একটি শিশু একটি নাম লাভ করে যা সারাজীবন তাকে একটি পরিচিতি দেয়। জন্ম নিবন্ধনের মাধ্যমে একটি শিশু প্রথম নাগরিকত্বও লাভ করে। জন্মসনদ অত্যাবশ্যকীয় করার লক্ষ্যে সরকার নতুন করে জন্ম ও মৃত্যুনিবন্ধন আইন ২০০৪ প্রণয়ন করে। জাতীয় পরিকল্পনা প্রণয়ন, সুশাসন প্রতিষ্ঠা, শিশু অধিকার সংরক্ষণ নিশ্চিত করতে আইনটি ৩ জুলাই ২০০৬ থেকে কার্যকর করা হয়েছে। জন্ম নিবন্ধন আইনে বলা হয়েছে, বয়স, জাতি-গোষ্ঠি, ধর্ম-কিংবা জাতীয়তা নির্বিশেষে বাংলাদেশে জন্ম গ্রহণকারী প্রত্যেকটি মানুষের জন্য জন্ম নিবন্ধন করা বাধ্যতামূলক। জন্মনিবন্ধন প্রক্রিয়া শেষে জন্মনিবন্ধন কর্তৃপক্ষ নিবন্ধনকারীকে একটি সার্টিফিকেট দেবেন। ডিজিটাল বাংলাদেশ গড়ার পদক্ষেপ হিসেবে ২০১০ সাল থেকে অনলাইন জন্ম নিবন্ধন কার্যক্রম শুরু হয়। সারাদেশে সরাসরি জন্ম নিবন্ধনের পাশাপাশি অনলাইনেও নিবন্ধন কার্যক্রম চলছে। ইতোমধ্যে দেশের ৫৫টি জেলায় ও বিদেশে অবস্থিত বাংলাদেশের ১৭টি দূতাবাসের মাধ্যমে এ কার্যক্রম পরিচালিত হচ্ছে। ২০১৩ সাল পর্যন্ত প্রায় শতভাগ মানুষ জন্ম নিবন্ধনের আওতায় এসেছে।   তথ্যসূত্র   বিষয়শ্রেণী:পরিচয়পত্র বিষয়শ্রেণী:গুরুত্বপূর্ণ পরিসংখ্যান (সরকারি রেকর্ড) বিষয়শ্রেণী:জন্ম নিবন্ধন বিষয়শ্রেণী:অপরিহার্য পরিসংখ্যান (সরকারি দলিল)
রসিকচন্দ্র রায় (১৮২০—১৮৯২) একজন বাঙালি কবিয়াল ও লেখক।  জীবনী রসিকচন্দ্র হুগলী জেলার শ্ৰীরামপুরের নিকট বড়াগ্রামে জন্মগ্রহণ করেন। তার পিতার নাম রামকমল রায়। খ্যাতনামা দাশরথী রায়ের পর তিনি বাংলার অন্যতম শ্রেষ্ঠ পাঁচালীকার। কবিয়াল, যাত্রাওয়ালা, কীর্তনওয়ালা, তর্জাওয়ালা, বাউল প্রভৃতি বিবিধ সম্প্রদায়ের জন্য তিনি বহু সরস সঙ্গীত রচনা করেছেন। ঈশ্বরচন্দ্র বিদ্যাসাগর মহাশয়ের উদ্যোগে তাঁর গ্ৰন্থ পাঠ্য-পুস্তক হিসাবে গৃহীত হয়। তার রচিত একাধিক গ্রন্থ রয়েছে।  রচিত গ্ৰন্থ  হরিভক্তিচন্দ্ৰিকা  কৃষ্ণপ্রেমাঙ্কুর  বর্ধমানচন্দ্ৰোদয়  পদাঙ্কদূত  শকুন্তলাবিহার  শ্যামাসঙ্গীত  পদসূত্র  দশমহাবিদ্যাসাধন  বৈষ্ণবমনোরঞ্জন  কুলীনকুলাচার  তথ্যসূত্র  বিষয়শ্রেণী:১৮২০-এ জন্ম বিষয়শ্রেণী:১৮৮২-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি কবিয়াল
বরুণ আহুজা একজন ভারতীয় সুরকার, গায়ক-গীতিকার এবং বহু-বাদ্যযন্ত্র। রক অ্যাক্ট সায়ানাইডের বিচ্ছেদ্য হওয়ার পরে, তিনি ১৯৯০-এর দশকের হিন্দি-পপ গোষ্ঠী আঁখো মেং তেরা হি চেহরা এবং ইয়ে হাওয়া কেতি হ্যায় কে এর মতো হিট চলচ্চিত্রের  জন্য পরিচিতি। বরুণ বেশ কিছু প্রভাবশালী শিল্পীর সাথে মঞ্চ সহযোগিতা করেছেন এবং ভাগ করেছেন ও গত ষোল বছরে ২ হাজারেরও বেশি সোতে অভিনয় করেছেন।   ২০১৮ সালে তিনি ভাগ্যবান আলি এবং বাচ্চে তুই চালনা শিবানী কাশ্যপের বৈশিষ্ট্যযুক্ত একটি যুগল সমন্বিত আলভিডা একক ভাবে প্রকাশ করেছেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় সঙ্গীতশিল্পী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় সুরকার বিষয়শ্রেণী:২১শ শতাব্দীর ভারতীয় গায়ক
মুকিদুল ইসলাম (জন্ম: ৩০ জুন ২০০০) একজন বাংলাদেশী ক্রিকেটার।  ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করেছিলেন। ১২ মার্চ ২০১৯ সালে তার ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে অভিষেক ঘটে।   ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:রংপুর বিভাগের ক্রিকেটার বিষয়শ্রেণী:রংপুর জেলার ব্যক্তি
thumb|right|ডুবনিয়ামের ইলেক্ট্রন বিন্যাস থাম্ব|ডুবনিয়াম ডুবনিয়াম একটি রাসায়নিক উপাদান যার প্রতীক Db এবং পারমাণবিক সংখ্যা ১০৫। রাশিয়ার ডুবনা শহরের নামানুসারে এটার নামকরণ করা হয়, কারণ সেখানই এটার প্রথম উৎপত্তি। এটি একটি কৃত্রিম উপাদান এবং তেজস্ক্রিয়; সবচেয়ে পরিচিত স্থিতিশীল আইসোটোপ ডুবনিয়াম-২৬৮, এটির প্রায় ২৮ ঘণ্টার অর্ধেক জীবন রয়েছে।Physical experiments determined a half-life of ~16 h whilst chemical experiments provided a value of ~32 h. The half-life is often taken as ~28 h due to the higher number of atoms detected by chemical means  তথ্যসূত্র  বিষয়শ্রেণী:মৌলিক পদার্থ বিষয়শ্রেণী:অবস্থান্তর ধাতু
শ্রীরামপুর মহকুমা ভারতের পশ্চিমবঙ্গের একটি প্রশাসনিক এলাকা। এটি শ্রীরামপুর পৌরসংস্থা, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা  এবং ডানকুনি পৌরসভা এবং চার সমষ্টি উন্নয়ন ব্লক নিয়ে গঠিত : চণ্ডীতলা- ১, চণ্ডীতলা-২, জাঙ্গিপাড়া এবং শ্রীরামপুর-উত্তরপাড়া। চারটি ব্লক ৩৭ টি গ্রাম পঞ্চায়েত এবং ২৪ টি সেন্সাস টাউন ধারণ করে। মহকুমাটির সদর দপ্তর অবস্থিত শ্রীরামপুর শহরে।   এলাকা  চণ্ডীতলা-১, চণ্ডীতলা-২ , জাঙ্গিপাড়া এবং শ্রীরামপুর-উত্তরপাড়া এই চারটি সমষ্টি উন্নয়ন ব্লক অধীনে ৩৭ টি গ্রাম পঞ্চায়েত এলাকায় রয়েছে। এছাড়া শ্রীরামপুর পৌরসংস্থা, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা থেকে মহকুমায় ২৪ শহর এবং ১৮ টি সেন্সাস টাউন : পূর্ব তাজপুর, খারসরাই, বেগমপুর, চিকরান্ড, পায়রাগাছা, মনোহরপুর, বারিঝাটি, গরালগাছা, কৃষ্ণপুর, মৃগালা, রঘুনাথপুর,দক্ষিণ রাজ্যধরপুর, বামুনারি, রিষড়া, নবগ্রাম কলোনি, কানাইপুর, নবাবপুর ,কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী।   ব্লক  thumb  চণ্ডীতলা- ১ ব্লক  চণ্ডীতলা- ১  ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত, যথা- আঁহয়া, হরিপুর, মশাট, ভগবতীপুর, কৃষ্ণরামপুর, নবাবপুর, গঙ্গাধরপুর, কুমীরমোড়া এবং সিয়াখালা। সেখানে কোনো শহরাঞ্চল নেই, এই ব্লকের দুটি সেন্সাস টাউন নিয়ে গঠিতঃ নবাবপুর, কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী। ব্লকটি চণ্ডীতলা থানার অন্তর্গত। ব্লকটির সদর দপ্তর মশাটে।   চণ্ডীতলা- ২ ব্লক  চণ্ডীতলা- ২ ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত, যথাঃ বক্সা, চণ্ডীতলা, জনাই, মৃগলা, বরিজহাটি, কপসরিয়া, নৈটি, বেগমপুর, গরলগাছা, মনোহরপুর এবং পাঁচঘড়া। এই ব্লকের শহরাঞ্চল ১০ টি সেন্সাস টাউন নিয়ে গঠিতঃ পূর্ব তাজপুর, খড়সরাই, বেগমপুর, চিকরন্দ, পায়রাগাছা, মনোহরপুর , বরিজহাটি, গরলগাছা, কৃষ্ণপুর ও মৃগলা। ব্লকটি চণ্ডীতলা ও ডানকুনি থানার অন্তর্গত। ব্লকটির সদর দপ্তর চণ্ডীতলায়।   জাঙ্গীপাড়া ব্লক  জঙ্গীপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত, যথাঃ আঁটপুর, জঙ্গীপাড়া, রাধানগর, রসিদপুর, দিলাকাশ, কোতলপুর, রাজবলহাট- ১, ফুরফুরা, মুণ্ডালিকা এবং রাজবলহাট- ২। এই ব্লকে কোনো শহরাঞ্চল নেই। ব্লকটি জঙ্গীপাড়া থানার অন্তর্গত। ব্লকটির সদর দপ্তর জঙ্গীপাড়ায়।   শ্রীরামপুর - উত্তরপাড়া ব্লক  শ্রীরামপুর - উত্তরপাড়া ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত, যথাঃ কানাইপুর, পেয়ারাপুর, দক্ষিণ রাজ্যধরপুর, নবগ্রাম, রঘুনাথপুর ও রিষড়া। রঘুনাথপুর , দক্ষিণ রাজ্যধরপুর, বামুনারি, রিষড়া, নবগ্রাম এবং কানাইপুর -এই ব্লকের শহরাঞ্চল ছয় সেন্সাস টাউন নিয়ে গঠিত। শ্রীরামপুর সিটি, উত্তরপাড়া ও ডানকুনি পুলিশ স্টেশনের অন্তর্গত। ব্লকটির সদর দপ্তর শ্রীরামপুর শহরে।   বিধানিক খন্ড  পশ্চিমবঙ্গের বিধানসভা কেন্দ্র বিন্যাসে সম্মান সীমানা নির্ধারণ কমিশনের সুপারিশ ক্রমে:  শ্রীরামপুর - উত্তরপাড়া ব্লকের নবগ্রাম,কানাইপুর ও রঘুনাথপুর গ্রাম পঞ্চায়েত নিয়ে বরাবর উত্তরপাড়া কোতরং এবং কোন্নগর পুরসভা অধীনে এলাকায় পশ্চিমবঙ্গ উত্তরপাড়া বিধানসভা কেন্দ্র গঠিত।  বিষয়শ্রেণী:পশ্চিমবঙ্গের মহকুমা বিষয়শ্রেণী:হুগলি জেলার মহকুমা
২০২০ ইন্ডিয়ান সুপার লিগের ফাইনাল ছিল ইন্ডিয়ান সুপার লিগের ষষ্ঠ আসরে ২০১৯–২০ ইন্ডিয়ান সুপার লিগের চূড়ান্ত ম্যাচ। এটি চেন্নাইয়িন এফসি এবং এটিকে-র মধ্যে ২০২০ সালের ১৪ মার্চ গোয়ার ফতোরদা স্টেডিয়ামে খেলা হয়েছিল। এটি ইন্ডিয়ান সুপার লিগের ২০১৯–২০ মৌসুমের বিজয়ী নির্ধারণের জন্য খেলানো হয়।  কোভিড-১৯ মহামারীর কারণে ফাইনালটি দর্শক শূন্য স্টেডিয়ামে খেলা হয়।  দুইবার চ্যাম্পিয়ন্স এটিকে চেন্নায়িনকে ৩-১ গোলে হারিয়ে ফাইনাল ম্যাচে জয় লাভ করে।  ম্যাচ  টীকা  তথ্যসূত্র  বহিঃসংযোগ  ইন্ডিয়ান সুপার লিগের অফিসিয়াল ওয়েবসাইট।   বিষয়শ্রেণী:ইন্ডিয়ান সুপার লিগ ফাইনাল বিষয়শ্রেণী:২০১৯–২০ ইন্ডিয়ান সুপার লিগ মৌসুম
শুভমিতা ব্যানার্জি একজন ভারতীয় বাংলা গায়িকা। তার বহু বাংলা অ্যালবাম প্রকাশিত হয়েছে এবং তিনি বাংলা সংগীত জগতের সুপরিচিত শিল্পীদের মধ্যে অন্যতম।   ব্যক্তিগত জীবন  ব্যানার্জি একটি বাংলা সংগীত পরিবারে জন্মগ্রহণ করেন । তার বাবা, শ্রী যশোদা দুলাল দাস একজন শাস্ত্রীয় সংগীতশিল্পী এবং তিনি তাকে সংগীতের প্রাথমিক শিক্ষা দেন। তিনি প্রশিক্ষণ নিয়েছেন আরও বেশ কয়েকজন গুরুর কাছে, যেমন— জয়পুর গ্বালিয়র ঘরানার পণ্ডিত উলহাস কশলকর, কিরানা ঘরানার অনিরুদ্ধ ভট্টাচার্য এবং বেনারস ঘরানার বিদুষী পূর্ণিমা চৌধুরীর কাছে। এছাড়াও তিনি পুরব আঙ্গ ঠুমরি, দাদরা, ছাইতি, কাজরি প্রভৃতি বিভিন্ন শাস্ত্রীয় ধারায় প্রশিক্ষণ নিয়েছেন। সুভমিতা কলকাতা বিশ্ববিদ্যালয় থেকে ইংরেজিতে অনার্স-সহ স্নাতক ডিগ্রি অর্জন করেন এবং ১৯৯৮ সালে রবীন্দ্রভারতী বিশ্ববিদ্যালয় থেকে ইংরেজিতে স্নাতকোত্তর ডিগ্রি সম্পন্ন করেন।   ডিস্কোগ্রাফি    আবিষ্কার – তাল অডিও  ফিরে দেখা – তাল অডিও  ইচ্ছেপাড়ি (২০০৪) – সাগরিকা মিউজিক  বৃষ্টি পায়ে পায়ে (২০০৫) – সাগরিকা মিউজিক  মনের হদিশ (২০০৬) – সাগরিকা মিউজিক  গোপন কথাটি (২০০৬) – সাগরিকা মিউজিক  যদি বন্ধু হও (২০০৭) – সাগরিকা মিউজিক  চল গান ভেসে (২০০৯) – সাগরিকা মিউজিক  অরুণোবাণী (২০১০) – সাগরিকা মিউজিক  মেঘে ওড়া চিঠি (২০১১) – সাগরিকা মিউজিক  শ্রেয়া ও সুভমিতা (২০১৩) – সাগরিকা মিউজিক  পয়লা নম্বর (২০১৪) – রাগরঞ্জনী মিডিয়া ও এন্টারটেইনমেন্ট  দুই দু’গুণে প্রেম (২০১৪) – আশা অডিও  তোমায় ভালোবেসে (২০১৫) – আশা অডিও  গালিবনামা (২০১৭) – আশা অডিও   ডিস্কোগ্রাফি (চলচ্চিত্র)    ভাগশেষ: দ্য রিমেইন্ডার (২০১৮)  চিনি (২০২০)   পুরস্কার    আইটিসি সংগীত রিসার্চ একাডেমি, কলকাতা থেকে বৃত্তি লাভ।  ভারত সরকারের জাতীয় বৃত্তি লাভ ১৯৯২ সালে।  ১৯৯৩ সালে এইচএমভি গোল্ডেন ট্যালেন্ট কনটেস্ট-এ প্রথম স্থান অধিকার।  ইটিভি বাংলায় প্রচারিত 'সা থেকে সা' অনুষ্ঠানে প্রথম স্থান অর্জন।  বাংলা গানের প্রায় এক ডজন অ্যালবাম প্রকাশ করেছেন।  ২০০-র বেশি টেলি-সিরিয়াল ও বাংলা চলচ্চিত্রে কণ্ঠ দিয়েছেন।  ২০০৬, ২০০৭ ও ২০০৮ সালে টেলি-সিরিয়াল বিভাগে সেরা নারী কণ্ঠশিল্পীর পুরস্কার অর্জন।  আনন্দবাজার পত্রিকা ও ৯১.৯ এফএম-এর পক্ষ থেকে তিনটি পুরস্কার লাভ, যার মধ্যে রয়েছে ‘সেরা নারী কণ্ঠশিল্পী’ পুরস্কার।  রেডিও মির্চি সেরা নারী কণ্ঠশিল্পী পুরস্কার – ২০১২  আধুনিক নারী কণ্ঠশিল্পী অফ দ্য ডিকেড – সেরার সেরা, স্মিউল মির্চি মিউজিক অ্যাওয়ার্ডস বাংলা – ২০২১ (সহযোগিতায় শিখর পান মসলা)  সংগীতে অসামান্য কৃতিত্বের জন্য ১৭তম তুমি অনন্যা পুরস্কার – ২০২২   পারফরম্যান্স    ২০০৯ সালে যুক্তরাষ্ট্রের লস অ্যাঞ্জেলেসে "ইন্ডিয়া কলিং" অনুষ্ঠানে পণ্ডিত রবিশঙ্করজির প্রকল্পে বিশেষ পারফরম্যান্স করেন।  ‘মেমোরিজ ইন মার্চ’ চলচ্চিত্রে তার গাওয়া গান অত্যন্ত জনপ্রিয় হয়, যা লিখেছিলেন ঋতুপর্ণ ঘোষ এবং সুর করেছিলেন দেবজ্যোতি মিশ্র।  ২০১১ সালের জুলাই মাসে তিনি পূর্বাঞ্চল সাংস্কৃতিক কেন্দ্র এবং এসআরএ-র যৌথ উদ্যোগে আয়োজিত ‘গুরু-শিষ্য পরম্পরা’ সংগীত উৎসবে অংশগ্রহণ করেন।  তিনি ২০১১ সালে আইটিসি এসআরএ সংগীত সম্মেলনে অংশগ্রহণ করেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাঙালি সঙ্গীতশিল্পী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:মালদহ জেলার ব্যক্তি বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:কলকাতার সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭২-এ জন্ম
নিউপোর্ট নিউজ মার্কিন যুক্তরাষ্ট্রের ভার্জিনিয়া অঙ্গরাজ্যের একটি স্বাধীন শহর। শহরটির জনসংখ্যা ২০১০-এর আদমশুমারি অনুসারে ১,৮০,৭১৯ জন। অনুমানিক জনসংখ্যা ২০১৯ সালের হিসাবে ১,৭৯,২২৫ জন। এটিকে ভার্জিনিয়ার পঞ্চম-জনবহুল শহর হিসাবে গড়ে উঠেছে।  নিউপোর্ট নিউজ হ্যাম্পটন রোডস মহানগর অঞ্চলে অন্তর্ভুক্ত রয়েছে। এটি ভার্জিনিয়া উপদ্বীপের দক্ষিণ-পূর্ব প্রান্তে, হ্যাম্পটন রোডসের পোতাশ্রয়ে নিউপোর্ট নিউজ পয়েন্টে ওয়াফ্রন্টের বহু মাইল পথ ধরে স্কিফ'স খাঁড়ি থেকে দক্ষিণ-পূর্ব দিকে জেমস নদীর উত্তর তীরে অবস্থিত। বর্তমানে নিউপোর্ট নিউজ হিসাবে পরিচিতি অঞ্চলটি একসময় ওয়ারউইক কাউন্টির অংশ ছিল। ওয়ারউইক কাউন্টি ভার্জিনিয়ার আটটি মূল শায়ারের মধ্যে একটি ছিল, যা রাজা প্রথম চার্লসের আদেশে ১৬৩৪ সালে ভার্জিনিয়ার ব্রিটিশ কলোনিতে হাউজ অব বার্গেসিস দ্বারা গঠিত।  ১৮৮১ সালে, কলিস পি হান্টিংটনের পনের বছরের নেতৃত্বে দ্রুত উন্নয়ন শুরু হয়, যা রিচমন্ড থেকে চেসাপেক ও ওহাইও রেলপথের নতুন উপদ্বীপ সম্প্রসারণ উপদ্বীপ বরাবর পরিবহনের পথ উন্মুক্ত করে এবং রেলপথটি পশ্চিম ভার্জিনিয়া থেকে বিটুমিনাস কয়লা উপকূলীয় শিপিং ও বিশ্বব্যাপী রফতানির করতে বন্দরে পরিবহনের জন্য একটি নতুন পথের ব্যবস্থা করে। নতুন রেলপথের সাথে একটি টার্মিনাল ও কয়লা পেয়ার নির্মিত হয়, যেখানে কয়লাবাহী জাহাজসমূহ বোঝাই হত। কয়েক বছরের মধ্যে হান্টিংটন ও তার সহযোগীরা একটি বড় শিপইয়ার্ডও তৈরি করেন। নিউপোর্ট্ট নিউজ ১৮৯৬ সালে নতুন হিসাবে অন্তর্ভুক্ত হয়, যা সংক্ষিপ্তভাবে ওয়ারউইক কাউন্টির আসন হিসাবে ডেনবিগকে প্রতিস্থাপন করে, সেই সময়ে শহরের জনসংখ্যা ৯,০০০ জন ছিল। গণভোটের মাধ্যমে ১৯৫৮ সালে পারস্পরিক সম্মতিতে নিউপোর্ট নিউজকে পূর্ববর্তী ওয়ারউইক কাউন্টির (১৯৫২ সাল থেকে ১৯৫৮ সালের মধ্যে একটি পৃথক শহর) সাথে একীভূত করা হয়, দুটি অঞ্চলটি প্রায় ১৮৯৬ সালের পূর্বের ভৌগোলিক আকারে পুনরায় যোগদান করে। বহুল পরিচিত নিউপোর্ট নিউজ নামটি নির্বাচিত হয়, যা তৎকালীন ভার্জিনিয়ার তৃতীয় বৃহত্তম জনসংখ্যার স্বাধীন শহর ছিল।  বিস্তৃত নিউপোর্ট নিউজ জাহাজ নির্মাণ, জয়েন্ট বেস ল্যাংলি–ইউস্টিসে মার্কিন বিমানবাহিনী–সেনা স্থাপন এবং অন্যান্য সামরিক ঘাঁটি ও সরবরাহ খাতে নিযুক্ত বহু বাসিন্দা সাথে শহরের অর্থনীতি সেনাবাহিনীর সাথে খুব সংযুক্ত রয়েছে।  তথ্যসূত্র  বহিঃসংযোগ     সরকারি ওয়েবসাইট  বিষয়শ্রেণী:নিউপোর্ট নিউজ, ভার্জিনিয়া বিষয়শ্রেণী:ভার্জিনিয়ার শহর
আচার্য জগদীশ চন্দ্র বসু কলেজ কলকাতা, পশ্চিমবঙ্গের একটি পাবলিক স্নাতক শিক্ষাপ্রতিষ্ঠান। এটি জগদীশচন্দ্র বসুর নামে নামকরণ করা হয় এবং এটি কলকাতা বিশ্ববিদ্যালয়ের সাথে সম্পর্কিত।   থাম্ব| 300px|আচার্য জগদীশ চন্দ্র বসু কলেজ -এর প্রধান ভবন|কেন্দ্র   তথ্যসূত্র   বিষয়শ্রেণী:কলকাতা বিশ্ববিদ্যালয় বিষয়শ্রেণী:১৯৬৮-এ পশ্চিমবঙ্গে প্রতিষ্ঠিত বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
এ কাইন্ড অফ ইংলিশ () হচ্ছে ১৯৮৬ সালের একটি ব্রিটিশ নাট্য চলচ্চিত্র, যা পল হ্যালামের রচনায় রুহুল আমীন পরিচালনা করেন। এতে অভিনয় করেন ললিতা আহমেদ, জামিল আলী, আফরোজা বুলবুল, বাদশা হক এবং অ্যান্ড্রো জনসন। লন্ডনে বসবাসকারী এক বাঙ্গালী পরিবারের কাহিনী নিয়ে চলচ্চিত্রটি নির্মিত হয়েছে।   অভিনয়ে   ললিতা আহমেদ, মরিওম চরিত্রে  জামিল আলী, সামির চরিত্রে  আফরোজা বুলবুল, শাহানারা চরিত্রে  বাদশা হক, চান চরিত্রে  অ্যান্ড্রো জনসন, তারিক চরিত্রে   গ্রহণ  এ কাইন্ড অফ ইংলিশ বিশ্বব্যাপী বিভিন্ন প্রদর্শনীতে দেখানো হয় ফলে এটি অনেক আলোচিত হয়। চলচ্চিত্রটিকে ভিত্তোরিও দে সিকা এবং সত্যজিৎ রায়ের প্রথম কাজের সাথে তুলনা করা হয়।   আরো দেখুন   ব্রিক লেন (চলচ্চিত্র)   তথ্যসূত্র    বহিঃসংযোগ         Movies.com এ A Kind of English    বিষয়শ্রেণী:১৯৮৬-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ বাংলাদেশী চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:ব্রিটিশ স্বাধীন চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র
অ্যান্ড্রু জন লাইনস (জন্ম ১৯৬০) একজন ব্রিটিশ অ্যাংলিকান বিশপ। ২০১৭ সালের জুন মাস থেকে তিনি উত্তর আমেরিকার অ্যাংলিকান চার্চের (এসিএনএ) ইউরোপের মিশনারি বিশপ, অ্যাংলিকান কমিউনিয়নের বাইরে একটি প্রদেশ। ২০ সাল থেকে তিনি ক্রসলিঙ্কসের মিশন ডিরেক্টর এবং সিইও ছিলেন। তিনি ইংল্যান্ডের জিএএফসিওএন-এর মিশনারি শাখা ইংল্যান্ডে অ্যাংলিকান মিশনের (এএমআইই) নির্বাহী কমিটির চেয়ারম্যানও। ২০১৭ সালের জুন মাসে ঘোষণা করা হয় যে তাকে এসিএনএ এবং জিএএফসিওএন-এর বিশপ করা হবে; ৩০ জুন ২০১৭ তারিখে তাকে "পবিত্র" করা হয়েছিল।   প্রাথমিক জীবন এবং শিক্ষা  লাইনস ১৯৬০ সালে জন্মগ্রহণ করেন। তিনি ডারহামের ইউনিভার্সিটি কলেজে অধ্যয়ন করেন, ১৯৮২ সালে ব্যাচেলর অফ আর্টস (বিএ) ডিগ্রি অর্জন করেন। তিনি হার্টফোর্ডশায়ারের ওয়্যারে অল নেশনস ক্রিশ্চিয়ান কলেজে নিযুক্ত মন্ত্রণালয়ের জন্য প্রশিক্ষণ নেন।   মিলিটারী সার্ভিস  ব্রিটিশ সেনাবাহিনী বিশ্ববিদ্যালয়ের মাধ্যমে লাইন্সকে পৃষ্ঠপোষকতা করেছিল: তিনি ১৯৭৯ থেকে ১৯৮২ পর্যন্ত স্নাতক ক্যাডেটশিপে ছিলেন।  সালের ৩১ আগস্ট তাকে সেকেন্ড লেফটেন্যান্ট (শিক্ষানবিস) (স্নাতক ক্যাডেটশিপ) করা হয়। ১৯৮২ সালের ১৯ জুলাই তাকে সেকেন্ড লেফটেন্যান্ট (শিক্ষানবিস) করা হয়। এরপর তিনি রয়্যাল মিলিটারি একাডেমি স্যান্ডহার্স্টে অফিসার প্রশিক্ষণ নেন।  ১৯৮৩ সালের মে মাসে রয়্যাল ট্যাঙ্ক রেজিমেন্টে লাইন্সের কমিশন নিশ্চিত করা হয়।  এরপর তার পদমর্যাদা এবং জ্যেষ্ঠতা সামঞ্জস্য করা হয়: তিনি দ্বিতীয় লেফটেন্যান্ট (ব্যাকডেটেড ১৯ জুলাই ১৯৮২) হিসাবে নিশ্চিত হন এবং ১ আগস্ট ১৯৭৮ থেকে সেই পদে জ্যেষ্ঠতা মঞ্জুর করেন; তিনি ১আগস্ট ১৯৮০ থেকে জ্যেষ্ঠতার সাথে লেফটেন্যান্ট (ব্যাকডেটেড থেকে ১৯ জুলাই ১৯৮২) পদে উন্নীত হন। তিনি ২য় রয়্যাল ট্যাঙ্ক রেজিমেন্টে দায়িত্ব পালন করেন এবং লন্ডনে অবস্থান করেন। ১৯৮৫ সালের ১ ফেব্রুয়ারি তিনি অধিনায়ক পদে উন্নীত হন। ১৯৮৮ সালের ১৯ সেপ্টেম্বর তিনি তার কমিশন থেকে পদত্যাগ করেন, যার ফলে তিনি ব্রিটিশ সেনাবাহিনী ত্যাগ করেন।   মতাদর্শ  লাইনগুলি মহিলা মন্ত্রণালয় এবং নেতৃত্বের উপর একটি পরিপূরক পদে অধিষ্ঠিত।  তিনি সমকামিতার বিরুদ্ধে কথা বলেছেন। ২০১৬ সালের ৩ সেপ্টেম্বর তিনি নিকোলাস চেম্বারলেনকে গ্রান্থামের বিশপ হিসেবে নিয়োগকে "বিভেদমূলক" হিসেবে বর্ণনা করেন এবং বলেন যে "খ্রীষ্টান নেতাদের নিন্দার ঊর্ধ্বে থাকতে হবে"; চেম্বারলাইন প্রকাশ করেছিলেন যে, তিনি তার পুণ্যগ্রহণের প্রায় এক বছর পর ২সেপ্টেম্বর ২০১৬ সালে ব্রহ্মচারী সমকামী সম্পর্কের মধ্যে ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ইউনিভার্সিটি কলেজ, ডারহামের প্রাক্তন শিক্ষার্থী
ইভোল্যুশন মাইন্ড এন্ড বিহেভিয়ার () হচ্ছে উন্মুক্ত প্রবেশাধিকার মুলক সাময়িকী। বিবর্তনীয় তত্বকে মানুষের চারিত্রিক স্বভাবমুলক বিজ্ঞানের সাথে কীভাবে প্রয়োগ ঘটানো যায় তার উপর এটি কাজ করে। এই সাময়িকী তাত্ত্বিক এবং প্রায়োগিক উভয় পেপারই প্রকাশ করে।  এই সাময়িকীটি পুর্বে Journal of Cultural and Evolutionary Psychologyhttp://www.akademiai.com/loi/1126 এবং Journal of Evolutionary Psychology নামে পরিচিত ছিল। এর Scopus এ ইন্ডেক্স হয়।   তথ্যসূত্র   বিষয়শ্রেণী:Evolutionary psychology journals বিষয়শ্রেণী:ইংরেজি ভাষার ম্যাগাজিন বিষয়শ্রেণী:বিবর্তনীয় জীববিজ্ঞানমূলক সাময়িকী বিষয়শ্রেণী:ইংরেজি ভাষার গবেষণা পত্রিকা
উরুম জর্জিয়া ও দক্ষিণপূর্ব ইউক্রেনে কয়েকটি গ্রামে কয়েক হাজার জাতিগত গ্রীক দ্বারা ব্যবহৃত একটি তুর্কীয় ভাষা। বিগত কয়েক প্রজন্ম ধরে শিশুদের এই অঞ্চলের সাধারণ ভাষাগুলির পরিবর্তে উরুম শেখানো থেকে বিচ্যুতি ঘটেছে, যার ফলে সীমিত সংখ্যক ভাষিক রয়েছে।  উরুম ভাষা প্রায়শই ক্রিমীয় তাতারের একটি রূপ হিসাবে বিবেচিত হয়।  উরুম শব্দটি মুসলিম বিশ্বের বাইজেন্টাইন সাম্রাজ্যের শব্দ রূম ("রোম") থেকে এসেছে। উসমানীয় সাম্রাজ্যে এটিকে সাম্রাজ্যের অমুসলিমদের উল্লেখ করার ক্ষেত্রে ব্যবহৃত হতো। উরুম শব্দের প্রথম স্বরধ্বনিটি কৃত্রিম। তুর্কীয় ভাষাগুলিতে মূলত শব্দাদিতে  ধ্বনিটি ছিল না এবং তাই ঋণকৃত শব্দে এই ধ্বনির আগে একটি স্বরধ্বনি যুক্ত হতো। উরুম শব্দটির প্রচলিত ব্যবহারে কিছুটা বিভ্রান্তির সৃষ্টি হয়েছিল বলে মনে হয়, কারণ অধিকাংশ তুর্কিভাষী গ্রীকদের উরুম বলা হতো। জর্জিয়ার তুর্কিভাষীদের প্রায়শই ইউক্রেনের স্বতন্ত্র সম্প্রদায়ের সঙ্গে গুলিয়ে ফেলা হতো।   ধ্বনিতত্ত্ব    স্বরধ্বনি  সম্মুখপশ্চাৎ অকুঞ্চিত  কুঞ্চিত  অকুঞ্চিত  কুঞ্চিতসংবৃত//ই ü//উ্য ı//ই্য//উ সংবৃত-মধ্য//এ//ওবিবৃত-প্রায় ä//অ্যা ö //ও্যবিবৃত//আ   ব্যঞ্জনধ্বনি     উভয়ৌষ্ঠ্য দন্তৌষ্ঠ্য   দন্ত্য   দন্তমূলীয় পশ্চাদ্দন্তমূলীয়  তালব্য  পশ্চাত্তালব্য কণ্ঠনালীয়স্পর্শ অঘোষ  k//      ঘোষ   g//  ঘৃষ্ট অঘোষ   (১) č//   ঘোষ ǰ// উষ্ম অঘোষ   (২)  š//h//  ঘোষ  (২)  ž// ğ// নাসিক্য    অন্তঃস্থ     তাড়িত       ১) /t͡s/ ঋণকৃত শব্দে দেখা যায়। ২) /θ, ð/ কেবলমাত্র গ্রিক ঋণকৃত শব্দে দেখা যায়।   উদাহরণ    শার - শহর   অ্যাল - হাত  গ্যোল - হ্রদ  ইয়েল - বাতাস  ইয়োল - রাস্তা  ইট - কুকুর  উ্যজ়্যুগ - আংটি  ঘ্যিজ় - মেয়ে  ঘুশ - পাখি   লিখন পদ্ধতি   গ্রিক অক্ষর ব্যবহার করে কয়েকটি পাণ্ডুলিপি উরুমে লেখা হয়ে থাকতে পারে। ১৯২৭ এবং ১৯৩৭ সালের মধ্যে উরুম ভাষাটি লাতিন লিপি ভিত্তিক নব্য তুর্কীয় বর্ণমালায় লেখা হতো, এবং স্থানীয় বিদ্যালয়গুলিতে ব্যবহৃত হতো; কমপক্ষে একটি প্রাথমিক পাঠ্যপুস্তক মুদ্রিত হয়েছে বলে জানা যায়। ১৯৩৭ সালে লিখিত উরুমের ব্যবহার বন্ধ হয়ে যায়। আলেকজান্ডার গারকাভেটস নিম্নলিখিত বর্ণমালাটি ব্যবহার করেছেন:  А а Б б В в Г г Ғ ғ Д д (Δ δ) Д′ д′ (Ђ ђ) Е е Ж ж Җ җ З з И и Й й К к Л л М м Н н Ң ң О о Ӧ ӧ П п Р р С с Т т Т′ т′ (Ћ ћ) У у Ӱ ӱ Υ υ Ф ф Х х Һ һ Ц ц Ч ч Ш ш Щ щ Ъ ъ Ы ы Ь ь  Э э Ю ю Я я Ѳ ѳ  ২০০৮ সালে কিয়েভ থেকে প্রকাশিত একটি প্রাথমিক পাঠ্যপুস্তকে নিম্নলিখিত বর্ণমালাটি সুপারিশ করা হয়েছে:   А а Б б В в Г г Ґ ґ Д д Д' д' Дж дж Е е З з И и Й й К к Л л М м Н н О о Ӧ ӧ П п Р р С с Т т Т' т' У у Ӱ ӱ Ф ф Х х Ч ч Ш ш Ы ы Э э   প্রকাশনা  উরুম ভাষা সম্পর্কিত লেখা খুব কমই প্রকাশিত হয়েছে। একটি খুব ছোট অভিধান, এবং ভাষার একটি ছোট বর্ণনা রয়েছে। ককেশীয় উরুমের ক্ষেত্রে একটি ভাষা নথিভুক্তিকরণ প্রকল্প রয়েছে যেটি একটি অভিধান, ব্যাকরণগতভাবে প্রাসঙ্গিক বাক্যাংশ নির্মাণের একটি সংকলন, এবং একটি পাঠ্যসংকলন সংগ্রহ করেছিল। প্রকল্পের ওয়েবসাইটে ভাষা এবং ইতিহাস সম্পর্কিত বিষয় রয়েছে।   তথ্যসূত্র   বিষয়শ্রেণী:ইউক্রেনের ভাষা বিষয়শ্রেণী:কিপচাক ভাষাসমূহ বিষয়শ্রেণী:সংযোগাত্মক ভাষা বিষয়শ্রেণী:তুর্কীয় ভাষাসমূহ